COMUNA SÂNTANDREI
Nr. ............... din .............................



ANUNŢ privind consultare elaborare 
Plan Urbanistic Zonal Parcelere teren pentru locuințe și funcțiuni complementare
nr.cad.7331 sat Sântandrei, comuna Sântandrei, județul Bihor”



Proiectant: S.C. ARCHISTUFF STUDIO S.R.L. – arh. Popa Silviu-Adrian
Inițiatori: Sîrca Florian și Chipe Dumitru-Dacian

Zona studiată se află în intravilan, zona de vest a localității, între drumul județean DJ 797 și calea ferată Oradea-Cheresig. Terenul pentru parcelare este delimitat la nord, est, și vest de parcele private arabile, iar la sud de calea ferată Oradea-Cheresig. În colțul nord-estic se învecinează cu parcelarea penntru strada Trandafirilor aprobată prin HCL nr.26 din 26.04.2007. 
Accesul la teren se poate face din drumul județean DJ 797 pe strada Trandafirilor sau din partea estică din strada Grădinarilor pe un drum  neamenajat cu lățime variabilă de circa 4m.
Terenul luat în considerare este compus din 2 parcele idenificate prin nr.cad.7404 /CF nr.7404 cu S=36280 mp și nr. cad.6684/ CF nr.6684 cu S= 5800mp, suprafața totală fiind de 42080mp. Conform PUG valabil din 2006, terenul studiat se află în intravilan, UTR 5 - L3, subzonă de locuințe și funcțiuni complementare cu interdicție de construire până la întocmire de PUZ.
Prin P.U.Z. se urmărește lotizarea terenului în 62 loturi pentru locuințe și funcțiuni complementare dispuse de-o parte și alta a două drumuri nou create cu lățimea de 12m fiecare.
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
   Reglementările propuse și prezentate în planșa 3/U sunt:  
Funcțiunea locuire                       : locuințe unifamiliale individuale sau cuplate și anexe
  locuințe semicolective cu 2 unități locative (bifamiliale)
Funcțiuni complementare locuirii :servicii cu acces public - de proximitate și comerț en detail, servicii profesionale sau manufacturiere, conform regulamentului aferent PUZ
Mărime parcele                            : 502,62 ÷ 750,45 mp   
Front la stradă                              : min.15m   
Regim maxim de înălțime            : S+P+1E+ E retras (M),     
P.O.T.                                           : max.40%  pentru locuințe și funcțiuni complementare
C.U.T.                                           : max.0,9 
Retragere de la stradă                : min.3,0 m
Retragere spate                           : min.6,00 m
Retrageri laterale                         : min.5,00 m din care min.3,00 m pe o latură
Parcaj auto obligatoriu pe lot        : minim 1 loc/locuință sau 1 loc la 100mp AU (arie utilă)
           biciclete                             : 1 loc la 100 mp AU
Înălțime gard perimetral               : max. 2,50 m spre vecini
				      : max.2,00 m la stradă (transparent)
Conditii specifice impuse: plantări arbori, spații verzi pe 40% din suprafata lotului

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Opțional se poate admite alinierea garajelor la frontul stradal.
Parcelele situate adiacent căii ferate vor avea limita de proprietate la minim 20 m de axul căii ferate, iar terenul până la marginea actuală a cadastralului se va ceda pentru constituire drum paralel cu CFR. De asemeni, la partea de nord a parcelelor se va ceda o fâșie de teren cu lățimea de circa 4m, pentru lărgirea drumului existent neamenajat pentru a se ajunge în viitor la un drum cu profil transversal de 12m.
Pe terenul studiat nu există utilități. Asigurarea cu utilități se va realiza prin racordare la rețelele existente în zonă (str.Trandafirilor).
  Deoarece administrația publică locală nu dispune de resurse financiare pentru edificarea rețelelor de utilități, inițiatorii P.U.Z.-lui vor avea obligația de-a realiza extinderea rețelelor de energie electrică, apă și gaz pe strada nou creată și de a pietrui drumul, pe cheltuiala proprie.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 22.10 – 05.11.2019, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com.Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

